Baderon Guillelmi filius
Baderon de Monemuta (natus anno circiter 1100; mortuus 1170/1176), Guillelmi filius, fuit dominus Monemutae ubi castellum fines Cambriae et Angliae olim protexit. Coaevus fuit Galfridi Monemutensis scriptoris Latini. Anno circiter 1130 Rohesiam in matrimonium duxit, filiam Gilberti de Clare; quae nuptiae (patre Rohesiae mortuo) Striguliae celebratae sunt apud fratrem minorem natu Gilbertum de Clare, praeside fratre maiore Gualtero. E Rohesia Baderon duos filios filiamque unam genuit, scilicet: Gilbertum, qui patri succedit Iacobum, qui usque ad annum 1176/1177 vixit Rohesiam, quae Hugoni de Lacy anno circiter 1155 nupsit Coenobio Monemutensi a Wihenoco condito Baderon "tres forgias" donavit: Baderon de Monemue omnibus hominibus suis, vicinis, et amicis Francis et Anglis atque Walensibus tam futuris quam praesentibus salutem. Notum sit vobis quia ego assensu filiorum meorum Gileberti et Iacobi pro exchangio de Hodenoc concessi et donavi Roberto priori et monachis de Monemuta in elemosinam tres forgias, unamquamque pro xx. solidis in burgo meo de Monemuta supra ripam Waie, liberas et absolutas et quietas, et omne ferrum quod in eis fabricabitur ab omni teloneo et forestagio et passagio et ab omni penitus genere consuetudinum, necnon concessi quatinus ad peisam meam sint quieti et liberi de teloneo, et qui vendunt et qui emunt ferrum trium praedicatarum forgiarum ... Praeterea praedicta conventio inter me et monachos sic discernatur quamdiu carbonarii trium praedictarum forgiarum operabuntur in meo bosco, quieti sint a forestagio ... Baderon mox suadente uxore alia dona eodem coenobio dedit. Unam legis e paginis de Monemuta disserentibus Urbs Monemuta Blestium Castellum Monemutense Pons Mynwy Overmonnow Fossa Nigra Ecclesiae et coenobii Ecclesia Sanctae Mariae Coenobium Monemutense Abbatia Gratiae Dei Viae Iter ab Isca Legionis Londinium Terrae et aquae Vaga Gubernium Monemutensis regio principalis Monemutensis comitatus Homines et opera Galfridus Monemutensis Prophetiae Merlini Vita Merlini Historia regum Britanniae Hugo de Rotelande Ipomedon Protheselaus Hadewis de Monemuta Rohesia de Clare Rohesia de Monemuta Maria de Bohun Keith Kissack Rowan Williams Domini Guillelmus Osberni f. Rogerus (comes Herefordiae) Wihenocus Guillelmus Baderonis f. Baderon Guillelmi f. Gilbertus Baderonis f. Iohannes de Monemuta Iohannes Ioh. f. Simon VI de Monteforti Edmundus Gibbosus Thomas (comes Lancastriae) Henricus (comes Lancastriae) Henricus (dux Lancastriae) Blanca Lancastriae Henricus IV Henricus V Vide etiam Opus intervicianum Monemutense